open-index/open-wikipedia-markdown huggingface dataset:
מרדכי זוסיא טווערסקי

**רבי מרדכי זוסיא טווערסקי זצ"ל** (ה'תר"ך - כ"ז אדר ה'תרצ"ו), פון האצעליס-יאס.

## אפשטאם
'''רבי מרדכי זוסיא'לי** איז געבוירן אין טריסק, צו זיין פאטער הרב **מנחם נחום טווערסקי** פון טריסק-בריסק, א זון פון הרב אברהם טווערסקי "דער טריסקער מגיד", א זון פון הרב מרדכי טווערסקי, פון טשערנאבל, א זון פון הרב מנחם נחום טווערסקי, "דער מאור עינים". און צו זיין מוטער מרת **חיה**, א טאכטער פון הרב **דוד טווערסקי''', פון טאלנא.

## רבנות
נאך זיין פאטער'ס פטירה אין יאר ה'תרמ"ז האט '''רבי מרדכי זוסיא'לי''' נישט געוואלט פירן קיין רביסטעווע אין זיך געעפנט א סטאלעריי פאבריק. 

ווען ס'זענען געקומען יידן פון דעם שטעטל האצעליס, כערסאנער גובערניע, און דערציילט אז זיי זענען ארומגענומען מיט גויים און לעבן שטענדיג אין א שרעק, און זיי בעטן אז ס'זאל קומען א צדיק וואוינען אין זייער שטעטל וואס זיין זכות זאל אויף זיי שיצן. אין תרנ"א האט זיין מוטער געווירקט אויף '''רבי מרדכי זוסיא'לי''' ער זאל דארט אריבער גיין וואוינען.  שפעטער האט ער זיך געצויגן קיין באהוש, רומעניע, און דערנאך קיין יאס וואו מ'האט אים גערופן "דער רוסישער רבי".

סאיז געדרוקט פון אים דאס הייליגע ספר "נועם מרדכי" (ירושלים תשס"ה) דורך זיין אור אייניקל בן אחר בן הרב יצחק דוד טווערסקי שליט"א.

## הסתלקות
'''רבי מרדכי זוסיא'לי''' איז נפטר געווארן כ"ז אדר ה'תרצ"ז, און ליגט אין יאס.

## פאמיליע
'''רבי מרדכי זוסיא'לי** האט געהייראט מרת **חוה גיטל** א טאכטער פון הרב **יצחק פרידמאן** פון באהוש, י"ב אדר ראשון תרל"ח. זייערע קינדער:

* הרב **שלום יוסף טווערסקי''' (ה'תרמ"ב - כ"ה שבט ה'תש"ח), פון בארא פארק.

* הרב **דוד טווערסקי** (ה'תרמ"ג (אומגעפער) - כ"א כסלו ה'תרצ"ד), פון באהוש.

* הרב **יעקב אריה טווערסקי** (ה'תרמ"ד - הושענא רבה ה'תש"ם), פון לאנדאן און בני ברק.

* הרב **נחום יצחק טווערסקי** פון תל אביב.

* מרת **בלומא רייזיל**, די ווייב פון הרב **אביגדור שור** ( - י"ג תמוז ה'תרפ"ט), פון בארדיטשוב.

* מרת '''פייגא'לי**, די ווייב פון הרב **מנחם נחום מרגליות** באקאנט אלס "שטעפאנעשטער רבי".

* מרת **אלטע חיה שרה''' ( - כ"ט כסלו ה'תשמ"ה), די ווייב פון הרב **ישראל רבינאוויץ** ( - כ"ט אלול ה'תש"ל), פון סקאליע. זיי ליגן אין חלקת נחלת יצחק אין תל אביב.

* מרת **דבורה**, **בזיווג ראשון** די ווייב פון הרב **מרדכי העשל**, פון בני ברק. ער ליגט אין זכרון מאיר אין וויזשניצער אוהל. **בזיווג שני** די ווייב פון הרב **משה לאנדמאן** פון בני ברק

## זעט אויך
* טשערנאבילער גזע
* רוזשין (הויף)

## רעפערענצן
* *אנציקלופדיה לחכמי גליציה, מאיר וונדר*
* *נר ישראל ח"ו בערכו (43)*

קאטעגאריע:טשערנאבל
קאטעגאריע:רוזשין
אליעזר אדלער

ר' **אליעזר אדלער** [לייזער אדלער]  ( ה'תרכ"ו - ט"ו טבת ה'תש"ט) איז געווען דער מייסד פון דער יידישער קהילה אין **גייטסהעד**. ער איז געבוירן אין **סטאניסלאוו**.

אליעזר איז געווען פון א רייכער משפחה. ביי די אכט יאר אלט האט ער פארלוירן זיין טאטע, און מיט דעם האט זיך געענדיגט די פרנסה. ביי 14 יאר האט ער מחליט געווען צו העלפן זיין מאמע און די משפחה מיט פרנסה, איז ער געפארן צו זיין עלטסטן ברודער מאיר, וואס האט געפירט א באנק אין גאלאץ, ראמעניע, בתנאי אז ער דארף נישט ארבעטן שבת. למעשה האבן זיי געפאדערט צו ארבעטן שבת, איז ער אין יאר תר"ם געפארן קיין ליווערפול, ענגלאנד. אזוי ווי ס'נישט געווען קיין יידישקייט דארטן איז ער געפארן קיין ניוקאסל דארט האט ער געזען אז עס נישט קיין ריכטיגע יודישקייט. האט ער געקויפט א געשעפט אין גייטסהעד וואס איז אריבער דעם טיין טייך פון ניוקאסל, און ארויסגעשלעפט א מנין שומרי שבת און מייסד געווען קהילת גייטסהעד אין יאר תרמ"ז. אסאך יארן נאכדעם האבן זיי געבויט די בלעכענע שול. 1938 זיינען אנגעקומען אסאך פליטים פון דייטשלאנד און נאך אייראפעישע לענדער.
 
ער איז געווען באקאנט אלס קלוגער יוד און תלמיד חכם, ביי 50 יאר האט ער זיך פענסיאנירט פון זיין ביזנעס מיט אומבאוועגלעכע גיטער און זיך געזעצט לערנען א גאנצן טאג. אסאך מענטשן פלעגן זיך קומען דורך רעדן מיט אים.

ער האט איבער געלאזט א שיינע דור משפחות היילפרין, ראטענבערג, רייך און אדלער.

קאַטעגאָריע:גאליציאנער יידן
קאַטעגאָריע:ענגלישע יידן
קאַטעגאָריע:גייטסהעד
יצחק פרידמאן (רימאנאוו)

**רבי יצחק פרידמאן זצ"ל** (ב' חשוון ה'תרמ"ו - י"א כסלו ה'תרפ"ה), פון רימאנאוו.

## אפשטאם
**רבי יצחק** איז געבוירן ב' חשוון ה'תרמ"ו, צו זיין פאטער הרב **ישראל פרידמאן**, פון סאדיגורא, א זון פון הרב אברהם יעקב פרידמאן פון סאדיגורא, א זון פון הרב ישראל פרידמאן פון רוזשין, א זון פון הרב שלום שכנא, פון פראהבישטש, א זון פון הרב אברהם המלאך, דער חסד לאברהם, א זון פון הרב דוב בער, דער מעזריטשער מגיד. און צו זיין מוטער מרת **בת שבע** א טאכטער פון הרב **שלום יוסף פרידמאן**, פון סאדיגורא.

## רבנות
אין יאר ה'תרע"ג נאך דער פטירה פון זיין עלטער-שווער רבי יוסף הכהן פון רימאנאוו, האט **רבי יצחק** אנגענומען דעם פארשלאג פון רימאנאוו, און זיך דארטן באזעצט.

אין יאר ה'תרע"ד ביי דער ערשטער וועלט מלחמה איז **רבי יצחק** אנטלאפן קיין בודאפעסט און פון דארט קיין וויען. אין וויען האט ער געלעבט מיט א געוואלדיגן ענקשאפט, אבער ווען זיינע חסידים פון ניו יארק האבן אים געבעטן ער זאל אהון קומען האט ער נישט געוואלט בשום אופן, הערשט אין יאר ה'תרפ"ד האט ער זיך געלאזט איבער רעדן און געפארן באזוכן זיינע חסידים און איז אנגעקומען קיין ניו יארק  א' סיון ה'תרפ"ד. 

## הסתלקות
אונמיטן קידוש פרייטיק-צונאכטס ב' כסלו ה'תרפ"ה האט **רבי יצחק** פלוצלינג פארלוירן דעם אטעם, די דאקטוירים האבן פעסטגעשטעלט אז ער ליידט אויף א שווערן לונגען אנצונדינג, און ער איז נפטר געווארן א וואך שפעטער י"א כסלו ה'תרפ"ה און ער ליגט אין ברוקלין.

## פאמיליע
אין יאר ה'תרס"ג האט **רבי יצחק** געהייראט מרת **שרה דבורה**, א טאכטער פון הרב **אשר ישעיה הורוויץ**, פון רימאנאוו, (אן איידעם פון הרב יוסף הכהן פון רימאנאוו, א זון פון הרב צבי הירש פון רימאנאוו), א זון פון הרב מאיר הורוויץ "דער אמרי נועם". זייערע קינדער.

* הרב **ישראל פרידמאן** ( - י"ט מנחם אב ה'תשמ"ד) פון ניו יארק.
* מרת **שפרינצא**

## זעט אויך
* סאדיגורא (הויף)

## רעפערענצן
* *אנציקלופדיה לחכמי גליציה, מאיר וונדר*
* *נר ישראל ח"ו בערכו (28)*

קאטעגאריע:גאליציאנער אדמורי"ם
יצחק
קאטעגאריע:גדולי ישראל אין וויען
פערגי

קליין|250px|
**סטײסי אַן פֿערגוסאָן** אָדער װי איר בינע־נאָמען איז: **פֿערגי** () (געבױרן דעם 27סטן מערץ 1975) איז אַן אַמעריקאַנער זינגערין, אַ מאָדעלקע און אַן אַקטריסע. זי איז מיטגלידערין אין דער בלעק־אײד־פּיס גרופּע זײַט 2003.

קאַטעגאָריע:פאפ זינגערס
קאַטעגאָריע:מאדעלקעס
קאַטעגאָריע:אקטיארן
גדעון האוזנער

קליין|גדעון הויזנער און ראבערט סערוואטיוס ביים אייכמאן פראצעס
**גדעון הויזנער** (26סטן סעפטעמבער 1915, לעמבערג - 1990) איז א געוועזענער פראקוראר, פון ישראל, און פון די הויפטן אין די אנקלאגע, קעגן אדאלף אייכמאן,

די טענות אינעם געריכט האט ער אויסגעשטעלט, וואס איז באשטאנען פון דערציילן דאס געשיכטע פונעם שואה, און דאס באשולדיגונג פון אייכמאן, אלס ארכי מערדער פונעם יידישן פאלק, אויף אייכמאן פערזענליך, און דערנאך פארלאנגען דאס טויט אורטייל.

זיין רעדע אינעם געריכט איז זייער א באוואוסטע רעדע אין דער היסטאריע פון מדינת ישראל.

ער האט אנגעפאנגען זיין רעדע אזוי. איך שטיי דא פאר ענק יידישע ריכטער, אלס אקלאגער קעגן אייכמאן, איך שטיי נישט אליין, מיט מיר שטייען, אויף דער פלאץ און אויף דער שעה, זעקס מיליאן אנקלעגער, אבער זיי קענען נישט אויפשטיין אויף זייערע פיס, און אנטייטלען מיט א באשולדיגונגס פינגער, קעגן דעם גלאזערנעם קאסטן, און אויסרופן קעגן דער וואס זיצט אין דעם, איך באשולדיג: פארוואס? ווייל זייער אש און זאמד, איז צושפרייט אויף די בערגלעך פון אוישוויץ, אוף די פעלדער פון טרעבלינקע, און עס איז פארשוועמט געווארן אין די טייכן פון פוילן. אויב וויל מען זיי באגראבן אין זייערע היים ערטער, איז עס צושפרייט אויף די לענג און די ברייט פונעם אייראפעאישן קאנטינענט, זייער בלוט שרייט פון דער ערד, אבער זייער שטומע ווערט נישט געהערט. וועל איך זיין פאר זיי א פארשטייער, און ווי א שליח פון מדינת ישראל, וועל איך אין זייער נאמען זאגן, דאס שרעקליכע באשולדיגונג.

הויזנער, גדעון
יוליוס שטרייכער

thumb|right|יוליוס שטרייכער
**יוליוס שטרייכער**איז געווען א נאצי אנפירער און א ראדיקאלער אנטיסעמיט, דער שרייבער און ארויסגעבער, פון דער אנטיסעמיטישער וועכנטלעכער צייטונג, דער שטירמער.

ער האט אנגעפירט די באיקאט קעגן יידישע פראדוקטן, אויף דעם 1טן אפריל, און ער איז געווען פון די פלאנירער פון די נירנבערג געזעצן קעגן די יידן, אין ה'תרצ"ח האט ער שוין געהאלטן אז מען מוז אומברענגען דאס יידישע פאלק.

ער איז פאראורטיילט געווארן צום טויט, ביים נירנבערג פראצעס און ער איז געהאנגען געווארן אין 1946.

שטרייכער
שמחה זארין

**שמחה זארין** (1902 - 1974) איז געווען א הויפט פון א פארטיזאנער גרופע, אין ווייסרוסלאנד, אין דער געגנט פון מינסק, 

אין זיין איינהייט איז געווען אכט הונדערט קעמפערס, אלע פון זיי ידן, וואס זענען אנטלאפן פון די געטאס, ער האט אויך געהאט א ציווילע אפטיילונג מיט ארבייטער, און א שולע.

געשטארבן אום 1974

קאַטעגאָריע:פארטיזאנער
קאַטעגאָריע:ליטווישע יידן
אהרן פרידמאן (באיאן)

**רבי אהרן פרידמאן זצ"ל** (ה'תר"ן - י"ג חשוון ה'תש"ב), פון באיאן און טשערנאוויץ.

## אפשטאם
'''רבי אהרן'ניו''' איז געבוירן אין באיאן אין יאר ה'תר"ן, צו זיין פאטער הרב **מנחם נחום פרידמאן** פון באיאן-טשערנאוויץ, א זון פון הרב יצחק פרידמאן, פון באיאן, א זון פון הרב אברהם יעקב פרידמאן פון סאדיגורא, א זון פון הרב ישראל פרידמאן פון רוזשין, א זון פון הרב שלום שכנא, פון פראהבישטש, א זון פון הרב אברהם המלאך, דער חסד לאברהם, א זון פון הרב דוב בער, דער מעזריטשער מגיד. און צו זיין מוטער א טאכטער פון הרב **מרדכי פייבוש פרידמאן**, פון הוסיאטין.

## רבנות
ביי די ערשטע וועלט קריג אין יאר ה'תרע"ד איז **רבי אהרן** אנטלאפן צוזאמען מיט זיין פאטער און זיידע קיין וויען. נאך זיין זיידען'ס פטירה אין יאר ה'תרע"ז, ווען זיין פאטער האט אנגעהויבן פירן זיין רביסטעווע אין טשערנאוויץ איז **רבי אהרן** געווען דעם פאטער'ס רעכטע האנט. נאך זיין פאטער'ס פטירה אין יאר ה'תרצ"ו האט **רבי אהרן** נישט געוואלט איבערנעמען די רביסטעווע, הערשט אין יאר ה'תרח"ץ האט ער זיך געלאזט צורעדן און אנגעהויבן פירן רביסטעווע.

## הסתלקות
אין יאר ה'תש"ב זענען די נאציס ימ"ש אריין קיין טשערנאוויץ, און שמחת תורה איז **רבי אהרן** פארשיקט געווארן צוזאמען מיט אלע יידן, ווען זיי זענען אנגעקומען נעבען אוודאווקא, איז **רבי אהרן** קראנק געווארן און איז נפטר געווארן י"ג ניסן ה'תש"ב.

## פאמיליע
**רבי אהרן** האט געהייראט י"ח סיון ה'תרס"ז אין אנטוניא, מרת **העניא** ( - ), א טאכטער פון הרב **חיים האגער**, פון אנטוניא, אן איידעם באהושער רבי. זייער טאכטער:

* מרת **פעסיא לאה** ( - י"ז חשוון ה'תרצ"ז).

## זעט אויך
* סאדיגורא (הויף)

## רעפערענצן
* *אנציקלופדיה לחכמי גליציה, מאיר וונדר*
* *נר ישראל ח"ו בערכו (10)*

אהרן
אהרן
קאטעגאריע:גדולי ישראל אין וויען
חזיר גריפע

די **חזיר גריפע** איז א קרענק וואס איז פאראוזאכט דורכן SIV ווירוס (Swine Influenza Virus) וואס גרייפט אן חזירים. דער ווירוס קען אויך מענטשן שאטן און קען זיין זייער שעדליך. אין אפריל 2009 איז אן עפידעמיע פון חזיר גריפע דערשינען אין מעקסיקא און האט געקאסט דאס לעבן פון א סך מענטשן. ווי אויך אין ניו יארק און אין ישראל זענען עטליכע געשטארבן.

קאַטעגאָריע:קרענק
קאפאוואר

**קאפאוואר** (Kapuvár) איז א קליין אוראלט שטעטל אין שאפראנער דיסטריקט, צפון-מערב אונגארן מיט 11,000 איינוואוינער.  זי געפינט זיך 30 ק"מ מזרח פון צעלעם, עסטרייך און 34 ק"מ  מזרח פון שאפראן.

אין יאר תר"ס האבן געוואוינט 503 יידן אין קאפאוואר.

איר לעצטער רב איז געווען הרב דוד סניידערס הי"ד, און דער דיין איז געווען הרב אברהם צבי אונגער הי"ד 

## רעפערענצן
קאטעגאריע:שטעטלעך אין אונגארן
קאטעגאריע:אידישע יישובים אין אייראפע
אנטאן דרעקסלער

**אַנטאן דרעקסלער** (13טן יוני 1884 - 1942) איז געווען איינער פון די גרינדער פון דער נאצי פארטיי, אין דייטשלאנד.

די נאצי פארטיי איז געגרינדעט געווארן, 1919 א יאר נאך דער ענדע פון דער ערשטער וועלט מלחמה, און לויט זיינע טענות איז פארהאן אן אפענע פארבינדונג, צווישן יידן, קאפיטאליסטן, זעלבסטשטענדיקע בויערס, וואס ווילן אונטערברענגען דאס דייטשע פאלק,
און דערפאר מוז מען צוטרעטן די פיינט פון די דייטשן.

ער איז אויפגעזאגט געווארן דורך היטלער א קורצע צייט נאכדעם וואס היטלער איז געווארן א מיטגליד אין דער נאצי פארטיי.
דרעקסלער
מכבי אשדוד

**מַכַּבי אַשדוד** (אויסגערעדט: ***מאַקאַבי אַשדאָד***) איז א קױשבאָל גרופע פון אַשדוד, ישראל. 

די גרופּע איז געגרינדעט אין 1961.  די גרופּע שפילט אין געל און בלוי. די גרופּע געהערט צום ערשטן טייל פון ישראל.

## וועבלינקען 
* אפיציעלע וועבזייַטל פון דעם קלוב

קאטעגאריע:קוישבאל
קאַטעגאָריע:ספארט אין ישראל
קאַטעגאָריע:אשדוד
שמואל זיגלבוים

**שמואל זיגלבוים** (; 21סטן פעברואר 1895 - דעם 12טן מיי 1943, לאנדאן) איז געווען פון די הויפטן פון דעם בונד אין פוילן, ער האט געוווינט אין לאדזש. ביי דעם קריג איז ער געווען א קורצע צייט א מיטגליד אין דעם ווארשעווער יודנראט. דערנאך איז ער אנטרינען קיין ענגלאנד.

אין 1942 איז ער באשטימט געווארן דורך דער פוילישער רעגירונג אין גלות, וואס האט זיך געפונען אין ענגלאנד, אלס מיטגליד פונעם פוילישן קאנגרעס, און די אנגעלעגנהייטן פונעם יידישן פאלק אין פוילן.

ער האט פרובירט צו צעוויסן טון די וועלט, די בארבארישע אקטן, וואס די נאציס האבן דורכגעפירט אין פוילן, און ווען די ווארשעווע געטא איז פארניכטעט געווארן, איז ער באגאנגען זעלבסטמארד, נאכן הערן אז זיין ווייב און קינד זענען געווען צווישן די אומגעקומענע.

ער איז געשטארבן דעם 12טן מיי, צוויי וואכן נאכן פאלן פון דער געטא.

קאַטעגאָריע:פוילישע יידן
קאַטעגאָריע:יידישע פאליטיקער
חיים מאיר יחיאל שפירא (גראדזשיסק)

**רבי חיים מאיר יחיאל שפירא זצ"ל** (ה'תרט"ז - ה'תרל"ג), פון גראדזשיסק.

## אפשטאם
**רבי חיים מאיר** איז געבוירן אין יאר ה'תרט"ז (אומגעפער) צו זיין פאטער הרב **אלימלך שפירא** פון גראדזשיסק, א זון פון הרב חיים מאיר יחיאל שפירא, פון מאגלניצא, באקאנט אלס "דער שרף", א זון פון הרב אבי עזרא זעליג שפירא, פון גרעניץ, אן איידעם פון קאזשניצער מגיד. 

## געשיכטע און הסתלקות
**רבי חיים מאיר** איז געווען א גרויסער למדן און א שטארק חסידישער יונגערמאן וואס מען האט אויף אים אנגעהאנגן גרויסע האפענונגן, אבער ער האט נישט לאנג מאריך ימים געווען און איז נפטר געווארן אומגעפער אין עלטער פון זיבעצן יאר, אין יאר ה'תרל"ג.

## פאמיליע
**רבי חיים מאיר** האט געהייראט מרת **חנה שרה** א טאכטער פון הרב **יצחק פרידמאן** פון באהוש. זייער זון:

* הרב **ישראל שפירא** הי"ד (ה'תרל"ד - אלול ה'תש"ב), פון גראדזשיסק. ער האט געהייראט א טאכטער הרב **אשר פערלאוו** פון סטאלין, א זון פון הרב אהרן פערלאוו פון קארלין "דער בית אהרן". זייערע קינדער:
:* הרב **אברהם אלימלך שפירא** (ה'תרנ"ו - כ"ג כסלו ה'תשכ"ז), גראדזשיסקער רבי פון ירושלים. 
:* מרת **חיה מרים** הי"ד, די ווייב פון הרב **משה יחיאל אלימלך ראבינאוויטש** הי"ד פון לעבערטאוו א זון פון הרב נתן דוד ראבינאוויטש פון פארצאווא.

## זעט אויך
* באהוש (הויף)

## רעפערענצן
* *אנציקלופדיה לחכמי גליציה, מאיר וונדר*
* *נר ישראל ח"ו בערכו (20)*

קאטעגאריע:קאזשניץ
יוסף מאנזאהן

**רבי יוסף מאנזאהן זצ"ל** ( - י"ח שבט) פון בארדיטשוב, אן איידעם פון דעם הייליגן רוזשינער.

## אפשטאם
**רבי יוסף** איז געבוירן צו זיין פאטער הרב **דוד מאנזאהן**, פון בארדיטשוב, וועלכער האט געשטאמט פון די באקאנטע מיוחסדיגע פאמיליעס.

## זיין געשיכטע
**רבי יוסף** איז געווען באקאנט אלץ א דערהויבענער מענטש, נאך זיין חתונה איז **רבי יוסף**  געבליהן וואוינען ביי זיין שווער און רוזשין און שפעטער אין סאדיגורא, וואו ער איז נאך מער אויסגעשטיגן.

## הסתלקות
**רבי יוסף** איז נפטר געווארן י"ח שבט ? , און ליגט אין סאדיגורא.

## פאמיליע
**רבי יוסף** האט געהייראט מרת **גיטל** א טאכטער פון הרב **ישראל פרידמאן** דער הייליגער רוזשינער. זייערע קינדער:

* הרב **לוי יצחק מאנזאהן** (ה'תר"ג (אומגעפער) - י"ח סיון ה'תרע"ו), פון אוזשיערנא.

* הרב **חיים דוד מאנזאהן** (ה'תר"י - כ"ו אדר ה'תרצ"ב), פון בראד.

* מרת **שבע**, די ווייב פון הרב **שמואל ראפטשינסקי** פון קעשינאוו - באיאן.

* מרת **שרה צפורה**, **בזיווג ראשון** די ווייב פון הרב **אהרן שור**, פון בארדיטשוב. **בזיווג שני** די ווייב פון הרב **אברהם מתתיהו פרידמאן** פון שטעפאנעשט. 

## זעט אויך
* רוזשין (הויף)

## רעפערענצן
* *אנציקלופדיה לחכמי גליציה, מאיר וונדר*
* *נר ישראל ח"ו בערכו (22)*

קאטעגאריע:רוזשין
יצחק מאיר העשל (קאפיטשיניץ)

**רבי יצחק מאיר העשל זצ"ל** (כ"א כסלו ה'תרכ"ב - א' תשרי ה'תרצ"ו), פון קאפיטשניץ.

## אפשטאם
**רבי יצחק מאיר** איז געבוירן אין זשינקאוו כ"א כסלו ה'תרכ"ב, צו זיין פאטער הרב **אברהם יהושע העשל** פון מעזשביזש, א זון פון הרב משולם זוסיא העשל פון זשינקאוו, א זון פון הרב יצחק מאיר העשל, פון זשינקאוו, א זון פון הרב אברהם יהושע העשל, רב אין אפטא, "דער אוהב ישראל". און צו זיין מוטער מרת **לאה רחל** א טאכטער פון הרב **שלום יוסף פרידמאן** פון סאדיגורא.

## רבנות
'''רבי יצחק מאיר'ס''' פאטער איז נפטר געווארן חול המועד סוכות ה'תרמ"א, נאך זיין חתונה האבן זיין פאטער'ס חסידים געוואלט אויפנעמען **רבי יצחק מאיר** אלס ממלא מקום, אבער ער איז געבליבן ביי זיין שווער אין הוסיאטין.

נאך זיין שווער'ס פטירה איז געקומען דעלעגאציעס פון פארשידענע שטעטלעך אויפצונעמן **רבי יצחק מאיר** אלס רב. א געוויסן טאג איז אנגעקומען דריי פארשלאגן פון קאפיטשניץ, כראסקאוו און מיקליניץ, אלע דריי זענען געפאָלן פאר **רבי יצחק מאיר**, נישט וויסנדיק וואס צוטוהן איז ער אריין געפארן צו זיין פעטער קיין טשארטקאוו, וועלכער האט פארגעשלאגן מען זאל ווארפן גורל, דער טשארטקאווער האט אליין געצויגן דעם גורל, ווען ס'איז ארויסגעצויגן געווארן דאס צעטל קאפיטשניץ האט דער טשארטקאווער אים געזאגט "*מזל טוב קאפיטשניצער רבי*".

## הסתלקות
**רבי יצחק מאיר** איז נפטר געווארן אין וויען ראש השנה, א' תשרי ה'תרצ"ו, און ער ליגט אין וויען.

## פאמיליע
**רבי יצחק מאיר** האט געהייראט י' אדר ה'תרמ"א אין הוסיאטין מרת **גיטל** ( - י"א אלול ה'תרצ"ג), א טאכטער פון הרב **מרדכי פייביש פרידמאן** פון הוסיאטין. זייערע קינדער:

* הרב **אברהם יהושע העשל** (ד' אייר ה'תרמ"ח - ט"ז תמוז ה'תשכ"ז), פון קאפיטשניץ - ניו יארק.

* הרב **משה העשל** הי"ד.

* הרב **שלום יוסף העשל** (ה' חשוון ה'תרנ"ד - י"ד טבת ה'תשל"ו).

* הרב **מרדכי שרגא העשל** ( - כ"ד תמוז ה'תשי"ח).

* מרת **בלומא רייזיל** ( - ו' אייר ה'תשי"ח), די ווייב פון הרב **אברהם יעקב פרידמאן** (ח' מנחם אב ה'תרמ"ד - ה' טבת ה'תשכ"א), בעל ה"אביר יעקב", רבי פון סאדיגורא און תל אביב.

* מרת **חוה** ( - ב' מנחם אב ה'תשי"ד), די ווייב פון הרב **אליעזר האגער** (כ"ב שבט ה'תרנ"א - ב' אלול ה'תש"ו), פון וויזשניץ, "דער דמשק אליעזר".

* מרת **מרים** הי"ד, די ווייב פון הרב **אברהם יהושע העשל** הי"ד (ה'תרנ"ב - ד' ניסן ה'תש"ג), פון מעזשביזש - טארנאפאל.

## זעט אויך
* רוזשין (הויף)

## רעפערענצן
* *אנציקלופדיה לחכמי גליציה, מאיר וונדר*
* *נר ישראל ח"ו בערכו (30)*

קאטעגאריע:גאליציאנער אדמורי"ם
קאטעגאריע:רוזשין
קאטעגאריע:גדולי ישראל אין וויען
מרדכי שלום יוסף פרידמאן

**רבי מרדכי שלום יוסף פרידמאן זצ"ל** (י"ז כסלו ה'תרנ"ז - כ"ט ניסן ה'תשל"ט), פון סאדיגורא-תל אביב, דער "כנסת מרדכי".

## אפשטאם
**רבי מרדכי שלום יוסף** איז געבוירן י"ז כסלו ה'תרנ"ז, צו זיין פאטער הרב **אהרן פרידמאן** פון סאדיגורא, א זון פון הרב ישראל פרידמאן, פון סאדיגורא, א זון פון הרב אברהם יעקב פרידמאן פון סאדיגורא, א זון פון הרב ישראל פרידמאן פון רוזשין. און צו זיין מוטער מרת **שרה שיינדיל רויזא** ( - י"ב מנחם אב ה'תשי"ח), א טאכטער פון הרב **שלום יוסף פרידמאן**, פון הוסיאטין.

## רבנות
פאר **רבי מרדכי שלום יוסף** איז געגאנגען צו דער חופה האט מען געברענגט דעם הייליגן רוזשינער'ס קיטל אנצוטוהן פאר דעם חתן, זיינע עלטער-פעטערס דער טשארטקאווער און דער הוסיאטינער האבן עס איבערגעגעבן פאר דעם באיאנער וועלכער איז געווען דער זקן שבחבורה (עלצטער פון דער גרופע). ביים אנטון דעם קיטל האט דער באיאנער אים געזאגט ''"היינט איז אור לב' ניסן, "החודש הזה לכם", **לכם** איז אותיות **מלך**, בניסן מונין למלכים, מאן מלכי, **רבנן**. דער אייבערשטער זאל העלפן זאלסט גיין מיט דעם כח אין פועלן ישועות פאר כלל ישראל"''

ביי דער ערשטער וועלט מלחמה איז **רבי מרדכי שלום יוסף** אנטלאפן קיין וויען צוזאמען מיט א גרויס טייל רוזשינער אייניקלעך. נאך דער קריג האט **רבי מרדכי שלום יוסף** זיך שטארק אריין געטוהן אין דער באוועגונג פון אגודת ישראל, ביי דער ערשטער כנסיה הגדולה - אין עלטער פון זעקס און צוואנציג יאר - האט מען אים אויסגעוועלט אלס מיטגליד פון וועד הפועל העולמי און אלס נשיא פון קרן התורה העולמית, און ביי דער צווייטער כנסיה הגדולה איז ער אויסגעוועלט געווארן אלס מיטגליד פון מועצת גדולי התורה.

אין יאר ה'תרצ"ט איז **רבי מרדכי שלום יוסף** ארויף געפארן קיין ארץ ישראל אין זיך באזעצט אין תל אביב.

## הסתלקות
**רבי מרדכי שלום יוסף** איז נפטר געווארן כ"ט ניסן ה'תשל"ט,  און ליגט אין חלקת נחלת יצחק אין תל אביב.

## פאמיליע
ב' ניסן ה'תרע"ג האט **רבי מרדכי שלום יוסף** געהייראט מרת **מירל מירה** (ה'תרנ"ח - ד' אדר ה'תשמ"ב), א טאכטער פון הרב **ישראל שלום יוסף העשל**, פון מעזשביזש. זייערע קינדער:

* הרב **אברהם יעקב פרידמאן**, סאדיגורא רבי פון בני ברק. ער האט געהייראט מרת **צפורה** א טאכטער פון הרב **יוסף אריה פעלדמאן**. זייערע קינדער:
:* מרת **חיה יוטא** די ווייב פון ר **שמואל זאנוויל שארף** פון ניו יארק.
:* רבי **ישראל משה פרידמאן** פון לאנדאן, סאדיגורער רבי
:* מרת **אלישבע** די ווייב פון ר **פנחס שפירא** פון ארץ ישראל.

## זעט אויך
* סאדיגורא (הויף)

## רעפערענצן
* *אנציקלופדיה לחכמי גליציה, מאיר וונדר*
* *נר ישראל ח"ו בערכו (45)*

מרדכי שלום יוסף
מרדכי שלום יוסף
קאטעגאריע:גדולי ישראל אין וויען
קאטעגאריע:גדולי ישראל ארויף קיין א"י
קאטעגאריע:נקבר אין נחלת יצחק ת"א
פנחס העשל

**רבי פנחס העשל זצ"ל** (ה'תרל"ב - ז' שבט ה'תרע"ו), פון זשינקאוו.

## אפשטאם
**רבי פנחס** איז געבוירן אין יאר ה'תרל"ב, צו זיין פאטער הרב **חיים מנחם העשל** פון זשינקאוו, א זון פון הרב משולם זוסיא העשל פון זשינקאוו, א זון פון הרב יצחק מאיר העשל, פון זשינקאוו, א זון פון הרב אברהם יהושע העשל, רב אין אפטא, דער "אוהב ישראל".

## רבנות
אין יאר ה'תרנ"ג - אין עלטער פון איין און צוואנציג יאר - נאך זיין פאטער'ס פטירה איז **רבי פנחס** געווארן דער ממלא מקום פון פאטער אין זשינקאוו.

## הסתלקות
**רבי פנחס** איז נפטר געווארן יונגעהייט אין אדעס ז' שבט ה'תרע"ו, און ער ליגט אין אדעס.

## פאמיליע
**רבי פנחס** האט געהייראט מרת **מלכה** א טאכטער פון הרב **יצחק פרידמאן** פון באהוש. זייערע קינדער:

* הרב **אברהם יהושע העשל**, פון זשינקאוו. 

* הרב **חיים יצחק העשל**, פון זשינקאוו. 

* מרת **בלומא רייזיל**, די ווייב פון הרב **יעקב אריה טווערסקי** (ה'תרמ"ה - הושענא רבה ה'תש"ם), פון לאנדאן און בני ברק, א זון פון הרב מרדכי זוסיא טווערסקי, פון האצעליס-יאס.

* מרת **חיה שרה סימא** ( - ט' כסלו ה'תשל"ח), די ווייב פון הרב **יעקב דוד פרידמאן** (ה'תרנ"ב - כ"ב מנחם אב ה'תשט"ו), פון פאשקאן און יפו. 

## זעט אויך
* באהוש (הויף)

## רעפערענצן
* *אנציקלופדיה לחכמי גליציה, מאיר וונדר*
* *נר ישראל ח"ו בערכו (51)*

קאטעגאריע:אדמורי"ם
קאטעגאריע:באהוש
שלום היילפרין

**רבי שלום היילפרין זצ"ל** (ט"ו שבט ה'תר"ח - כ"ד מנחם אב ה'תרצ"ט), פון וואסלוי.

## אפשטאם
**רבי שלום** איז געבוירן ט"ו שבט ה'תר"ח צו זיין פאטער הרב **דוד היילפרין** פון בארדיטשוב, אן אייניקל פון הרב יחיאל היילפרין, פון מינסק, דער פארפאסער פון "סדר הדורות", און צו זיין מוטער מרת **לאה** א טאכטער פון הרב **ישראל פרידמאן** דער הייליגער רוזשינער.

## רבנות
פון פריסטן יוגנט איז **רבי שלום** געווען אן אויסנאמער מתמיד, אויך נאך זיין חתונה איז ער געזעצען אכצן שטונדן א טאג אין געלערנט.

אומגעפער אין יאר ה'תרנ"ו לויט דעם באפעל פון זיין שווער, האט **רבי שלום** אנגעהויבן פראווען זיין רביסטעווע אין רדוקנען אין די אוגעבונג פון וואסלוי. יארן שפעטער ווען מען נישט געפאלגט **רבי שלום** און מען האט געעפנט א פרייע שולע אין רדונקען האט **רבי שלום** פארלאזט די שטאט, און איז געווארן אויפגענומען אין וואסלוי.

**רבי שלום** איז געווען באקאנט אלס א געוואלדיגער עקסטרעמיסט (קנאי) און א גרויסער קעמפער קעגן דער ציוניסטישער באוועגונג, ער האט דערפאר נישט געוואלט ניצן אן אתרוג פון ארץ ישראל, מ'זאל נישט מיינען אז ער שטיצט די ציוניסטן.

## הסתלקות
**רבי שלום** איז נפטר געווארן כ"ד מנחם אב ה'תרצ"ט, און ליגט אין וואסלוי.

## פאמיליע
**רבי שלום** האט געהייראט בזיווג שני מרת **חנה שרה** א טאכטער פון הרב **יצחק פרידמאן** פון באהוש. זייערע קינדער:

* הרב **חיים דוב היילפרין** (ב' שבט ה'תרל"ז - כ"ב סיון ה'תשי"ז) פון וואסלוי-חיפה. 

## זעט אויך
* באהוש (הויף)

## רעפערענצן
* *אנציקלופדיה לחכמי גליציה, מאיר וונדר*
* *נר ישראל ח"ו בערכו (53)*

קאטעגאריע:באהוש
ישראל פרידמאן (הוסיאטין)

**רבי ישראל פרידמאן זצ"ל** (ט"ז כסלו ה'תרי"ח - כ"ט כסלו ה'תש"ט), פון הוסיאטין.

## אפשטאם
**רבי ישראל** איז געבוירן אין סטריסאוו ט"ז כסלו ה'תרי"ח, צו זיין פאטער הרב **מרדכי פייביש פרידמאן**, פון הוסיאטין, א זון פון הרב ישראל פרידמאן פון רוזשין, א זון פון הרב שלום שכנא, פון פראהבישטש, א זון פון הרב אברהם המלאך, דער חסד לאברהם, א זון פון הרב דוב בער, דער מעזריטשער מגיד. און צו זיין מוטער מרת **ברכה דינה** א טאכטער פון הרב **דוד צבי קאבלאנסקי**, א שוואגער פון רוזשינער.

## רבנות
נאך זיין פאטער'ס פטירה, ל"ז בעומר, כ"ב אייר ה'תרנ"ד, האט די חסידים אויפגענומען **רבי ישראל** אלס ממלא מקום אין הוסיאטין.

ביי די ערשטע וועלט קריג איז **רבי ישראל** אנטלאפען קיין וויען, ער איז דארט געבליבן ביז אין יאר ה'תרצ"ז, ווען ער איז ארויף געפארן קיין ארץ ישראל אין זיך באזעצט אין תל אביב.

אין יאר ה'תש"ב (1942) האבן די דייטשן אנגעהויבן זיך דערנענטערן צו ארץ ישראל און א גרויסער פחד איז געפאלן אויפן יידישן יישוב, דערפאר האט הרב יעקב לאנדא, רב פון בני ברק, זיך געוואנדן צום הוסיאטינער רבי׳ן און האט אים געבעטן צו דאווענען פאר א ישועה פונעם צורר. דער רבי האט מסכים געווען און איז געגאנגען דאווענען אין ירושלים ביים קבר פון הרב חיים אבן עטר (דער אור החיים), און נאך זאגן תהילים דארט האט ער געזאגט צום עולם אז "דער צורר וועט נישט האבן קיין שליטה אין אונזער לאנד", און מיט דעם האט ער בארואיגט די חסידים. 

## הסתלקות
**רבי ישראל** איז נפטר געווארן ביים פינפטן חנוכה לעכטל כ"ט כסלו ה'תש"ט, ביים עלטער פון 91, אין ליגט אין אלטן בית החיים פון טבריה. יעדע יאר אויף זיין יארצייט באריכט מען סעודות הילולא און אן עולם גייט צו זיין ציון.

זיין ערשטע רביצין איז נפטר געווארן ט"ז סיון ה'תרנ"ב.

זיין צווייטע רביצין איז נפטר געווארן אין יאר ה'תרצ"ו אין ליגט אין וויען.

## פאמיליע
**רבי ישראל** האט געהייראט **בזיווג ראשון** ט"ו סיון ה'תרל"ב אין סאדיגורא מרת **נחמה גיטל** א טאכטער פון הרב **אבי עזרא זעליג שפירא**, פון מאגליניצא. זייערע קינדער:

* מרת **חיה שרה רחל** ( - ), די ווייב פון הרב **יעקב פרידמאן** (כ"ה חשוון ה'תרל"ח - י"ח חשוון ה'תשי"ז), פון הוסיאטין און תל אביב.

* מרת **חוה** ( - כ"ה אייר ה'תרצ"ז), די ווייב פון הרב **מנחם נחום פרידמאן** הי"ד, (י"ח טבת ה'תר"ם - י' כסלו ה'תש"ג), פון הוסיאטין-לעמבערג, א זון פון איר פעטער (איר פאטער'ס ברודער) הרב שלום יוסף פרידמאן. זיי האבן נישט זוכה געווען צו קינדער.

**בזיווג שני** האט **רבי ישראל** געהייראט א טאכטער פון הרב **חיים האגער** פון אנטוניא.

## זעט אויך
* רוזשין (הויף)

## רעפערענצן
* *אנציקלופדיה לחכמי גליציה, מאיר וונדר*
* *נר ישראל ח"ו בערכו*

ישראל
קאטעגאריע:גדולי ישראל אין וויען
קאטעגאריע:גדולי ישראל ארויף קיין א"י
מעטאפיזיק

**מעטאפיזיק** איז די פילאסאפיע וואס פֿארשט אויס די פרינציפן פון ממשות וואס שטייגן אריבער די באזונדערע וויסנשאפטן. מעטאפיזיק איז כולל קאסמאלאגיע און אנטאלאגיע. 

דאס ווארט שטאמט פון גריכיש *μετά (מעטאַ)* (וואס איז טײַטש "אריבער" אדער "נאָך") און *φυσικά (פֿיזיקא)* (טײַטש "פיזיש"), "

א צענטראלער אפצווייג פון מעטאפיזיק איז אנטאלאגיע, די אויספארשונג פון סארטן זאכן אין דער וועלט און דאס שייכות איינס מיט אנאנדער. דער מעטאפיזיקער וויל אויך מברר זײַן ווי אזוי מענטשן פארשטייען די וועלט, אײַנשליסנדיק עקזיסטענץ, פלאץ, צייט, קויזאליטעט, און מעגלעכקייט.

קאַטעגאָריע:פילאסאפיע
פופיק

קליין|250px|א פרוי'ס פּופּיק
**פופיק** אָדער **נאָפּל** איז דער נאָמען פון דעם קלײנעם לאָך אינעם בױך װאָס עקזיסטירט פונעם מאָמענט װען מ'רײסט אָפּ די נאָפּלשנור פון אַן עופעלע בײם געבורט. ער איז געװענטלעך זײער קלײן און איז אַ מין שנאַר. צוליב דעם װאָס דער פּופּיק האָט גאָרניט צו טאָן מיט דער גענעטיק פון אַ מענטש, קען מען אים נוצן װען מ'װיל שײדן אונטער צװײ צװילינג װאָס זענען אידענטיש.

די עסבאר מאגן פון אַ פויגל אויך היייסט א פּופּיק.
[קליין|right|250px|פּופּיקעס פון א [קאטשקע]]

קאַטעגאָריע:בויך
1980

## געשעענישן 
* 24סטן פעברואר - די וואלוטע אין ישראל ווערט געטוישט פון דער לירה אויפן שקל
* 30סטן יולי - וואנואטו ווערט זעלבשטענדיק
* 31סטן אויגוסט - די ארבעטער ארגאניזאציע "סאלידאריטעט" געגרינדעט אין פוילן
* 8טן דעצעמבער - דזשאן לענאן ווערט דערמארדעט אין ניו יארק

## געבוירן 
* 21סטן מערץ - ראנאלדיניו, ברזיליאנער פוטבאל שפילער
* 21סטן אקטאבער - קים קארדאשיען, אמעריקאנער רעאליטעט טעלעוויזיע פערזענלעכקייט, אקטריסע, מאדעלקע, געשעפטס-פרוי און סאציאליטין

## געשטארבן 
* 14טן אפריל - שמעון דזשיגאן, יידיש־שפראך קאמיקער און אקטיאר (געב' 1905)
* 4טן מיי - יאסיפ בראז טיטא, פירער פון יוגאסלאוויע (געב' 1892)
* 8טן דעצעמבער - דזשאן לענאן, זינגער און מיטגליד פון די ביטלס, דערמארדעט דורך מאַרק דייוויד טשאַפּמאַן (געב' 1940)

## נאבעל פריזן 
קאטעגאריע:20סטער י"ה
1טן מיי

**דעם 1טן מיי** איז דער הונדערט איין און צוואנציגסטער טאג פון יאר (122סטער טאג אין אן עיבור־יאר) אינעם גרעגאריאנישן קאלענדאר. ביז צום סוף יאר, בלייבן נאך 244 טעג.
## היסטארישע געשעענישן 
* 1707 - דער אקט פון פאראייניגן פאראייניגט דאס ענגלישע קעניגרייך מיטן סקאטישן קעניגרייך צו שאפן דאס פאראייניגטע קעניגרייך פון גרויסבריטאניע
* 1931 - די עמפייר סטייט געביידע געעפנט אפיציעל
* 2004 - צען לענדער—אונגארן, טשעכיי, ליטא, לעטלאנד, מאלטא, סלאוואקיי, סלאוועניע, עסטלאנד, פוילן און ציפערן—שליסן  זיך איין אינעם אייראפעישן פארבאנד

## געבוירן 
* 1853 - יעקב גארדין, ײדישער־אמעריקאנער דראמאטורג (געש' 1909)

## געשטארבן 
* 1572 - פיוס דער פינפטער, פויבסט (געב' 1504)
* 1873 - דייוויד ליווינגסטאן, סקאטישער אויספארשער (געב' 1813)
* 1904 - אנטאנין דווארזשאק, טשעכישער קאמפאזיטאר (געב' 1841)
* 1945 - יאזעף געבעלס, פון די פירער פון  נאצי דייטשלאנד, דערמארדעט זיינע קינדער און נאכער באגאנגען זעלבסטמארד (געב' 1897) 

----
* 30סטן אפריל - 2טן מיי
* מיי

01
חיים האגער (אנטאניא)

**רבי חיים האגער** (כ"ג אייר ה'תרכ"ג - כ"ה כסלו ה'תרצ"ב), איז געווען דער ערשטער אנטאניער רבי.

## אפשטאם
**רבי חיים** איז געבוירן ל"ח בעומר, כ"ג אייר ה'תרכ"ג, צו זיין פאטער הרב **ברוך האגער**, פון וויזשניץ, א זון פון הרב מנחם מענדיל האגער פון וויזשניץ, באקאנט אלס "דער צמח צדיק", א זון פון הרב חיים האגער פון קאסאוו, "דער תורת חיים", א זון פון הרב מנחם מענדיל האגער, פון קאסאוו, "דער אהבת שלום". און צו זיין מוטער מרת **צפורה** א טאכטער פון הרב **אריה ליב שפירא** פון זשיטאמיר, א זון פון הרב שמואל אברהם אבא שפירא פון סלאוויטא, אן אייניקל פון הרב פנחס שפירא פון קאריץ. 

## רבנות
אין עלטער פון דרייצן יאר האט **רבי חיים** שוין געהאט היתר הוראה פון בית שלמה, הרב יצחק אהרן איטינגע דער לעמבערגער רב, כוכב מיעקב, בית יצחק און נאך אנדערע.

**רבי חיים** האט זיך באזעצט אין אנטאניא, נאך זיין פאטער'ס פטירה, כ' כסלו ה'תרנ"ג, האבן די חסידים געקרוינט **רבי חיים** אלס רבי, אלס איינער פון די ממלא מקום׳ס פון פאטער.

ביי דער ערשטער וועלט קריג אין ענדע פון יאר ה'תרע"ד איז **רבי חיים** אנטלאפן קיין וויען; פיר יאר איז **רבי חיים** דארט געבליבן. נאך דער קריג איז ער אריבער קיין סטאניסלאוו. 

## הסתלקות
**רבי חיים** איז נפטר געווארן אין קראקא ביים ערשטן חנוכה לעכטל כ"ה כסלו ה'תרצ"ב, און ער ליגט אין סטאניסלאוו.

## פאמיליע
**רבי חיים** האט געהייראט זיין שוועסטער-קינד מרת **פעסיא לאה** א טאכטער פון הרב **יצחק פרידמאן**, פון באהוש. זייערע קינדער:

* הרב **ישראל שלום יוסף האגער** הי"ד ( - י"ט אייר ה'תש"ד), ממלא מקום פון פאטער אין סטאניסלאוו.

**בזיווג שני** האט ער געהייראט מרת **דבורה לאה,** א טאכטער פון הרב יחיאל הורוויץ פון פאקשיווניץ. זייערע קינדער:

*החתן **ברוך** הי"ד, **צפורה** הי"ד, **פעסיא לאה** הי"ד זיי זענען אומגעקומן אויף קידוש השם.

* הרב **מנחם מענדיל האגער**.

* די ווייב פון זיין ברודער הרב יחיאל מיכל האגער הי"ד ( - י"ג כסלו ה'תש"א) פון האראדענקא. זיין זון, רבי ברוך איז געווען רב אין האראדענקא. זיין זון רבי משה, איז באקרוינט געוורן נאכן לאגער אלץ אנטאניער רבי אין בני ברק דורך זיין שוועסטער קינד רבי חיים מאיר האגער. זיין זון רבי **ברוך האגער** איז דער היינטיגער רבי און בני ברק.

* די ווייב פון הרב **ישראל פרידמאן** (ט"ז כסלו ה'תרי"ח - כ"ט כסלו ה'תש"ט), פון הוסיאטין.

* מרת **העניא**, די ווייב פון רבי **אהרן פרידמאן** (ה'תר"ן - י"ג חשוון ה'תש"ב), פון באיאן און טשערנאוויץ.

## זעט אויך
* וויזשניץ (הויף)
* באהוש (הויף)

## רעפערענצן
* *אנציקלופדיה לחכמי גליציה, מאיר וונדר*
* *נר ישראל ח"ו בערכו (19)*

חיים
קאטעגאריע:באהוש
קאטעגאריע:גדולי ישראל אין וויען
ישראל בראדי

הרב סיר **ישראל בראדי** (תרנ"ה, ניוקאסטל – תשל"ט) איז געווען דער הויפט רב פון גרויסבריטאניע און דער קאמאנוועלט תש"ח–תשכ"ה.ו
ער איז געווען א רב אין אויסטראליע, איז געווען עוואקואירט פון דונקערק, און ביים סוף פון דער צווייטער וועלט מלחמה איז געווען דער עלטערער מיליטערישער רב. נאך דער מלחמה, ביי דער עלטער פון 53, איז ער געווארן הויפט רב. זיין קאדענץ האט געזען א גרויסן וואוקס פון דער פאראייניגטער שול. ער איז געווען א בטעמ'טער דרשן.

ער האט געגגרינדעט די קאנפערענץ פון אייראפעישע רבנים, וואס איז געווען טעטיג צוריקצובויען יידיש לעבן אין אייראפע.

קאַטעגאָריע:הויפט רבנים
קאַטעגאָריע:קאמאנוועלט
קאַטעגאָריע:ענגלישע רבנים
יצחק מרדכי שפירא

**רבי יצחק מרדכי שפירא זצ"ל** (מנחם אב ה'תרכ"ז - ג' תמוז ה'תר"ץ), פון גוואדזשיץ.

## אפשטאם
**רבי יצחק מרדכי** איז געבוירן אין סאדיגורא אין חודש מנחם אב ה'תרכ"ז, צו זיין פאטער הרב **אבי עזרא זעליג שפירא** פון מאגלניצא, א זון פון הרב חיים מאיר יחיאל שפירא, פון מאגלניצא, באקאנט אלס "דער שרף", א זון פון הרב אבי עזרא זעליג שפירא, פון גרעניץ, אן איידעם פון קאזשניצער מגיד. און צו זיין מוטער מרת **הדסה פייגא** ( - י"א תשרי ה'תרצ"ב), א טאכטער פון הרב **אברהם יעקב פרידמאן** פון סאדיגורא, א זון פון דעם הייליגן רוזשינער.

## רבנות
נאך דער פטירה פון זיין פאטער י"ט מנחם אב ה'תרמ"ז האבן די חסידים פון גאליציע געבעטען **רבי יצחק מרדכי** און זיין ברודער **רבי חיים מוניא** זאלן קומען קיין גאליציע און דארט גרינדן זייער הויף, זיין ברודער האט זיך באזעצט אין דראהביטש און **רבי יצחק מרדכי** האט זיך באזעצט אין גוואדזשיץ.

ביי דער ערשטע וועלט קריג איז **רבי יצחק מרדכי** אנטלאפן קיין וויען, און איז דארט פארבליבן ביז זיין הסתלקות.

## הסתלקות
**רבי יצחק מרדכי** איז נפטר געווארן ג' תמוז ה'תר"ץ, און ער ליגט אין וויען.

זיין רביצין מרת **צפורה פייגא** איז נפטר געווארן כ' חשוון ה'תש"ג. און זי ליגט אין הר הזיתים.

## פאמיליע
**רבי יצחק מרדכי** האט געהייראט מרת **צפורה פייגא** א טאכטער פון זיין פעטער (זיין מוטער'ס ברודער) הרב **ישראל פרידמאן** פון סאדיגורא. זייערע קינדער:

* הרב **אבי עזרא זעליג שפירא** ( - י"ט תשרי ה'תש"ד), ער האט געהייראט מרת **בלומא רייזיל**,  א טאכטער פון זיין פעטער הרב **חיים מאיר יחיאל שפירא (רבי חיים מוניא)** פון דראהביטש. ער ליגט אין הר הזיתים. 

* הרב **אברהם יעקב שפירא** הי"ד ( - ערב ראש השנה ה'תש"ד), פון סטאלין. ער האט געהייראט מרת **מרים** א טאכטער פון הרב **ישראל פערלאוו** "דער ינוקא" פון סטאלין. 

* הרב **שלום יוסף שפירא**. 

* הרב **דוד משה שפירא** (י"ט אלול ה'תרס"ד - ט"ו אייר ה'תשמ"ח), פון וויען - בראנקס-בארא פארק. ער האט געהייראט **בזיווג ראשון** מרת **אלטע בת ציון** ( - ד' טבת ה'תש"ט) א טאכטער פון הרב **שלמה חיים פערלאוו** פון באלעחאוו. **בזיווג שני** האט ער געהייראט מרת **רייזיל** ( - כ"ב חשוון ה'תשמ"ג) א טאכטער פון הרב **שרגא פייוויש האגער** פון זאליטשיק. ער ליגט אין הר הזיתים. 
 
## זעט אויך
* סאדיגורא (הויף)

## רעפערענצן
* *אנציקלופדיה לחכמי גליציה, מאיר וונדר*
* *נר ישראל ח"ו בערכו (31)*

קאטעגאריע:סאדיגורא
שפירא, יצחק מרדכי
חיים האגער (קאסאוו)

[ממוזער|תורת חיים לר' חיים הגר מקוסוב, מהדורת [גרוסוורדין, תרפ"ז]]
**רבי חיים האגער זצ"ל** (ה'תקנ"ה - כ"ה אייר ה'תרי"ד) פון קאסאוו. "דער תורת חיים".

## אפשטאם 
**רבי חיים** איז געבוירן אין יאר ה'תקנ"ה, צו זיין פאטער הרב **מנחם מענדיל האגער** פון קאסאוו "דער אהבת שלום", א זון פון הרב יעקב קאפל חסיד. און צו זיין מוטער מרת **שיינא רחל** א טאכטער פון הרב **שמואל שמחה זימל קאך** פון קאסאוו. 

## רבנות 
**רבי חיים** איז געווען באקאנט אלץ למדן, די גדולי התורה האבן זיך געשריבן מיט אים. נאך זיין פאטער'ס פטירה איז **רבי חיים** געווארן דער ממלא מקום פון פאטער רב אין קאסאוו, ער האט אנגעפירט דאס רבנות מיט א פעסטקייט.

## הסתלקות 
**רבי חיים** איז נפטר געווארן כ"ה אייר ה'תרי"ד, ס'איז אויפגעשטעלט געווארן אן אוהל אויף זיין קבר.

## פאמיליע 
**רבי חיים** האט געהייראט מרת **צפורה** ( - י"ט טבת ה'תרל"א), א טאכטער פון הרב **יהודה מאיר שפירא** פון שעפעטיווקא, (אן איידעם פון הרב יעקב שמשון רב אין שעפעטיווקא), א זון פון הרב פנחס שפירא פון קאריץ. זייערע קינדער:

* הרב **יעקב שמשון האגער** (ה'תקע"ד - י"ט אדר ה'תר"ם), ממלא מקום פון פאטער, רב פון קאסאוו.

* הרב **יוסף אלטער האגער** (ה'תק"ף (אומגעפער) - ח' תמוז ה'תרל"ט), פון ראדאוויץ.

* הרב **מנחם מענדיל האגער** (דער ערשטער) (כ"ד אייר ה'תק"ץ - כ"ט תשרי ה'תרמ"ה) פון וויזשניץ. באקאנט אלס "דער צמח צדיק".

* מרת **יוכבד**, די ווייב פון הרב **פנחס יוסף שפירא** פון קאסאוו, אן אור-אייניקל פון הרב פנחס שפירא פון קאריץ. 

* מרת **העניא**, די ווייב פון הרב **ישראל** פון קרעמניץ, אן אייניקל פון הרב יחיאל מיכל פון זלאטשאוו.

* מרת **שיינא רחל**, די ווייב פון הרב **יהושע אלעזר חודורוב**, פון קאלאמייע.

## זיינע ספרים 
* תורת חיים
* תורת חיים תנינא

## זעט אויך 
* קאסאוו (הויף)

## רעפערענצן 
* *אנציקלופדיה לחכמי גליציה, מאיר וונדר*

קאטעגאריע:קאסאוו
ניוקאסטל

**ניוקאַסטל אויפֿן טיין** ( טייטש *נײַשלאס*), ברייט באוואוסט ווי **ניוקאַסל**, איז א שטאט אין טיין און וויר אין צפון־מזרח ענגלאנד אויפן צפון ברעג פונעם טייך טיין, 13.7 ק״מ פונעם צפון ים. אינעם 16טן יארהונדערט האט אנטוויקלט אין ניוקאסטל א גרויסער פארט.

## היסטאריע 
## געאגראפיע 
## דעמאגראפיע 
## טראנספארט 
### פליפארט 
### באן 
### גאסן 
### אויטאבוס 
## צווילינג שטעט
ניוקאסל האט די צווילינג שטעט:

## וועבלינקען 
## רעפערענצן
קאַטעגאָריע:שטעט אין ענגלאנד
קאַטעגאָריע:פארט שטעט אינעם פאראייניגטן קעניגרייך
פעטשיניזשין

**פעטשיניזשין** (, ) איז א שטעטל אין דער סטאניסלאווער גובערניע אין אוקראינע, צען ק"מ מערב פון קאלאמייע.

ביז דער ערשטער וועלט מלחמה איז דער געגנט געווען א טייל פון מזרח גאליציע. אין תר"ן איז די יידישע באפעלקערונג געווען 2024.

## רבנים פון פעטשיניזשן 
* הרב צבי הירש האגער (ביז תר"ן)
* הרב גרשון האגער (תר"ן - תר"ץ)

## רעפערענצן 
קאַטעגאָריע:שטעטלעך אין אוקראינע
קאַטעגאָריע:גאליציע
יוסף אלטער האגער

**רבי יוסף אלטער האגער זצ"ל** (ה'תק"ף - ח' תמוז ה'תרל"ט), פון ראדאוויץ

## אפשטאם
**רבי יוסף אלטער** איז געבוירן אין יאר ה'תק"ף (אומגעפער), צו זיין פאטער הרב חיים האגער רב אין קאסאוו, א זון פון הרב **מנחם מענדיל האגער** רב אין קאסאוו "דער אהבת שלום", א זון פון הרב יעקב קאפל חסיד. און צו זיין מוטער מרת **צפורה** ( -י"ט טבת ה'תרל"א), א טאכטער פון הרב **יהודה מאיר שפירא** פון שעפעטיווקא, א זון פון הרב פנחס שפירא פון קאריץ. 

## רבנות
נאג די פטירה פון זיין פאטער אין יאר ה'תרי"ד האט **רבי יוסף אלטער** געפראוועט זיין רעביסטעווע אין ראדאוויץ. אין יאר ה'תרל"ג איז **רבי יוסף אלטער** ארויף געפארן קיין ארץ ישראל אין זיך באזעצט אין צפת.

## הסתלקות
**רבי יוסף אלטער** איז נפטר געווארן אין חיפה ח' תמוז ה'תרל"ט, ער ליגט אין חיפה נעבען ציון פון דעם אמורא "רבי אבדימי דמן חיפה", און מ'האט אויף געשטעלט אן אוהל אויף זיין קבר.

## פאמיליע
**רבי יוסף אלטער** האט געהייראט אין סאווראן מרת **לאה** א טאכטער פון הרב **ישראל פון סאווראן** א זון פון הרב משה צבי פון סאווראן. זייער איינציגער זון: 

* הרב **משה האגער** (ה'ת"ר (אומגעפער) - א' כסלו ה'תרס"ב), ממלא מקום פון פאטער אין ראדאוויץ.

* מרת  **חיה**, די ווייב פון הרב **שמואל שמעלקא רובין** (ה'ת"ר (אומגעפער) - ח' אדר ה'תרס"א), פון סערעט. 

* מרת **שיינדיל רחל**, די ווייב פון הרב **מאיר יהודה שפירא** (ה'תר"ו - י"ט תשרי ה'תרס"ח), רב אין בוקאווסק.

## זעט אויך
* קאסאוו (הויף)

## רעפערענצן
* *אנציקלופדיה לחכמי גליציה, מאיר וונדר*

קאטעגאריע:קאסאוו
האגער, יוסף אלטער
דוד האגער

רבי **דוד האגער** (ה'תקנ"ז - כ"א מנחם אב ה'תר"ח),  פון זאבלאטאוו.

## אפשטאם
'''רבי דוד'קי''' איז געבוירן אין יאר ה'תקנ"ז, צו זיין פאטער הרב **מנחם מענדיל האגער** פון קאסאוו "דער אהבת שלום", א זון פון הרב יעקב קאפיל חסיד. און צו זיין מוטער מרת **שיינא רחל** א טאכטער פון הרב **שמואל שמחה זימל קאך** פון קאסאוו.   

## רבנות
'''רבי דוד'קי'* איז געווען באקאנט אלס אויסערגעווענליכער קלוגער מענטש, א שארפן און טיפן פארשטאנד. דער רוזשינער האט אים געזאגט *"דו ביזט דער וועלט'ס חכם"'', רבי מאיר'ל פרומישלאנער שרייבט אויף אים *"געקרוינט מיט קלוגשאפט"*, דער צאנזער רב האט אויף אים געזאגט *"חכם עדיף מנביא"*. 

נאך דער פטירה פון זיין פאטער האבן זיינע אנהענגער געוואלט '''רבי דוד'קי** זאל פראווען רביסטעווע צוזאמען מיט זיין ברודער רבי חיים אין קאסאוו. זייער שוואגער רבי שמעלקא סאסאווער איז געווען דער פארמיטלער און ער האט געפסקנט אז **רבי דוד'קי** דארף פארלאזן קאסאוו. **רבי דוד'קי** איז אריבער קיין זאבלאטאוו דארט האט ער געגרינדעט זיין הויף.

## הסתלקות
**רבי דוד'קי''' איז נפטר געווארן כ"א מנחם אב ה'תר"ח.

## פאמיליע
'''רבי דוד'קי** האט געהייראט מרת **פעסיא לאה** א טאכטער פון הרב **משה לייב סאסאווער**. זייערע קינדער:

* הרב **יעקב האגער''' (ה'תקע"ג אומגעפער - ט"ז שבט ה'תרמ"א), ממלא מקום פון פאטער, רב פון זאבלאטאוו.

* הרב **מנחם מענדיל האגער** (ה'תק"ף אומגעפער - ה'תרנ"ד אומגעפער), פון דאמיטש. 

* הרב **צבי הירש האגער** (ה'תקפ"ג אומגעפער - י"ג חשוון ה'תר"ן אומגעפער) פון פעטשיניזשין.

* הרב **יחיאל מיכל האגער** (ה'תקפ"ד אומגעפער - י"ד ניסן ה'תרס"ה אומגעפער), פון סטראזשיניץ.

* הרב **אלטער האגער**.

* מרת **שיינא רחל**, די ווייב פון הרב **יצחק פרידמאן**, פון באהוש.

* מרת **יוכבד**, די ווייב פון הרב **ישראל הורוויץ**, פון בארניוו. 

* מרת **פעליא**, די ווייב פון הרב ברוך בן רבי שמעון שלמה פון סאווראן

## זיינע ספרים
* צמח דוד

## זעט אויך
* קאסאוו (הויף)

## רעפערענצן
* *אנציקלופדיה לחכמי גליציה, מאיר וונדר*

קאטעגאריע:קאסאוו
העלגאלאנד

קליין
**העלגאָלאַנד** איז אן ארכיפעלאג וואס געהערט צו דער דייטשער פראווינץ שלעזוויג האלשטיין. די אינדזל האט אמאל געהערט ענגלאנד. די אינדזל געפינט זיך אינעם צפון-ים (נארדזע).

קאַטעגאָריע:דייטשלאנד
אפטאלמאלאגיע

קליין|250px|צעשפאלטענער לאמפ בדיקה פון אויגן אין אן אפטאַלמאלאגיע קליניק
**אפטאַלמאלאגיע** איז דער צווייג פון מעדיצין וואס באהאנדלט קראנקייטן און כירורגיע פון די וויזועלע וועגלעך, כולל דעם אויג, מוח, און ארום דעם אויג, למשל די טרערן סיסטעם און אויגנלעדלעך. פראקטיש איז אן **אפטאלמאלאג** א כירורגישער ספעציאליסט געבילדעט אין רפואה. אזוי ווי אפטאלמאלאגן מאכן אפעראציעס אויף אויגן, זענען זיי כירורגן.

דאס ווארט *אפטאַלמאלאגיע* שטאמט פון גריכיש *οφθαλμος* וואס מיינט *אויג* און *λογος* וואס מיינט *ווארט*, *געדאנק* אדער *רייד*; אפטאַלמאלאגיע איז טייטש "וויסנשאפט פון אויגן".

## אויגן קרענק
* קאטאראקט
* רעטינע דעגענערירונג
* רעטינע צעשיידונג
* גלאקאמע

קאַטעגאָריע:אויג
כירורגיע

קליין
, *Operationes chirurgicae*, 1685]]
**כירורגיע** (פון  *כיירורגיקע*, דורך  *כירורגיאיי*, טײַטש "האנטארבעט") איז א מעדיצינישע ספעציאליטעט וואס ניצט אפערירנדיקע האנט און אינסטרומענטאלישע טעכניקן אויף א פאציענט בודק זײַן און/אדער באהאנדלען א פאטאלאגיש מצב ווי למשל קראנקייט אדער שאדן, צו העלפן פארבעסערן דעם קערפער אדער עפעס אן אנדער סיבה.

דער אקט פון כירורגן ווערט אויך גערופן א **כירורגישע פראצעדור** אדער אן **אפעראציע**, און מען רופט דאס **אפערירן**. דער אדיעקטיוו **כירורגיש** מיינט מיט א שייכות צו כירורגיע, צום ביישפיל כירורגישע אינסטרומענטן אדער א כירורגישע שוועסטער. אן אפעראציע קען דויערן מינוטן אדער עטלעכע שעה'ן. 

## דעפיניציע פון כירורגיע 
כירורגיע איז א מעדיצינישע טעכנאלאגיע וואס באשטייט פיזישן אינטערווענץ אויף געוועבן.
בדרך כלל, ווערט א פראצעדור גערעכנט כירורגיש ווען זי רירט אן שניידן א פאצינעט'ס געוועבן אדער פארמאכן א פריערדיגן וואונד.

קאַטעגאָריע:מעדיצין
יעקב שמשון האגער

**רבי יעקב שמשון האגער זצ"ל** (ה'תקע"ד - י"ט אדר ה'תר"ם), רב פון קאסאוו.

## אפשטאם
**רבי יעקב שמשון** איז געבוירן אין יאר ה'תקע"ד, צו זיין פאטער הרב חיים האגער רב אין קאסאוו, א זון פון הרב **מנחם מענדיל האגער** רב אין קאסאוו "דער אהבת שלום", א זון פון הרב יעקב קאפל חסיד. און צו זיין מוטער מרת **צפורה** ( -י"ט טבת ה'תרל"א), א טאכטער פון הרב **יהודה מאיר שפירא** פון שעפעטיווקע, א זון פון הרב פנחס קאריצער. 

## רבנות
נאג די פטירה פון זיין פאטער אין יאר ה'תרי"ד איז **רבי יעקב שמשון** געווארן דער ממלא מקום פון פאטער, רב אין קאסאוו, ער איז געווען באקאנט אלץ קלוגער און בעל רוח הקודש.

## הסתלקות
**רבי יעקב שמשון** איז נפטר געווארן י"ט אדר ה'תר"ם.

## פאמיליע
**רבי יעקב שמשון** האט געהייראט **בזיווג ראשון** א שעפעטיווקא אייניקל, נאך צען יאר און זיי האבן נישט געהאט קיין קינדער האט ער זי גע'גט. **בזיווג שני** האט ער געהייראט א טאכטער פון הרב **דוד שטערנהעל** פון קאלאמייע, זי האט אויך נישט געהאט קיין קינדער און ער האט זי אויך גע'גט. **בזיווג שלישי** האט **רבי יעקב שמשון** געהייראט מרת **חוה** א טאכטער פון הרב **יעקב יוסף פון אוסטראה** אן אייניקל פון רבי ייבי פון אוסטראה. זייער איינציגער זון: 

* הרב **משה האגער** (ה'תר"ך - ו' תמוז ה'תרפ"ה), ממלא מקום פון פאטער, רב פון קאסאוו.

## זעט אויך
* קאסאוו (הויף)

## רעפערענצן
* *אנציקלופדיה לחכמי גליציה, מאיר וונדר*

קאטעגאריע:קאסאוו
יעקב האגער

**רבי יעקב האגער זצ"ל** (ה'תקע"ג - ט"ז שבט ה'תרמ"א), פון זאבלאטאוו.

## אפשטאם
**רבי יעקלי** איז געבוירן אין יאר ה'תקע"ג, צו זיין פאטער הרב **דוד האגער** פון זאבלאטאוו א זון פון הרב מנחם מענדיל האגער פון קאסאוו "דער אהבת שלום", א זון פון הרב יעקב קאפיל חסיד. און צו זיין מוטער מרת **פעסיא לאה** א טאכטער פון הרב **משה לייב סאסאווער**.

## רבנות
נאך זיין פאטער'ס פטירה אין יאר ה'תר"ח איז **רבי יעקלי** געווארן דער ממלא מקום פון פאטער אין זאבלאטאוו.

## הסתלקות
**רבי יעקלי** איז נפטר געווארן ט"ז שבט ה'תרמ"א .

## פאמיליע
**רבי יעקלי** האט געהייראט **בזיווג ראשון** מרת **הינדא** א טאכטער פון הרב **יהודה צבי הירש אייכנשטיין** פון ראזלא. **בזיווג שני** האט **רבי יעקלי** געהייראט מרת **פריידא קיילא** א טאכטער פון הרב **ישעיה שור** פון יאסי. זיינע קינדער:

* הרב **מנחם מענדיל האגער** (ה'ת"ר (אומגעפער) - ה'תר"ע (אומגעפער)), ממלא מקום פון פאטער, און זאבלאטאוו.

* מרת **שיינדיל**, **בזיווג ראשון** די ווייב פון הרב **יהודה ישראל האפמאן** פון סיגעט. **בזיווג שני** די ווייב פון הרב **שאול הורוויץ** רב אין טיסמעניץ 

* מרת **אסתר**, די ווייב פון הרב **יהושע פרענקל**, פון ריישא. 

## זיינע ספרים
* עטרת יעקב וישראל

## זעט אויך
* קאסאוו (הויף)

## רעפערענצן
* "אנציקלופדיה לחכמי גליציה, מאיר וונדר"

קאטעגאריע:קאסאוו
צבי הירש האגער

**רבי צבי הירש האגער זצ"ל** (ה'תקפ"ג - י"ג חשוון ה'תר"ן), רב אין פעטשיניזשין.

## אפשטאם
**רבי הערשעלי** איז געבוירן אין יאר ה'תקפ"ג (אומגעפער), צו זיין פאטער הרב **דוד האגער** פון זאבלאטאוו א זון פון הרב מנחם מענדיל האגער פון קאסאוו "דער אהבת שלום", א זון פון הרב יעקב קאפיל חסיד, און צו זיין מוטער מרת **פעסיא לאה** א טאכטער פון הרב משה לייב סאסאווער.

## רבנות
**רבי הערשעלי** איז געווען רב אין פעטשיניזשין און ער האט דארט געפראוועט זיין רעביסטעווע און האט דארט אויפגעשטעלט א גרויסע שול, ער האט געהאט א גרויס געפארעכטס.

## הסתלקות
**רבי הערשעלי** איז נפטר געווארן י"ג חשוון ה'תרנ"ו (אומגעפער).

## פאמיליע
**רבי צבי הירש ** האט געהייראט **בזיווג ראשון** מרת **שיינדל** א טאכטער פון הרב **אברהם חיים הורוויץ** פון לינסק. זייערע קינדער:

* הרב **אברהם חיים האגער** זצ"ל אוועק יונגערהייט, האט איבערגעלאזט 11 יתומים (סיון תר"ב – כ״ב אייר תרמ"ו), פון ווישאווא.
* הרב  **לייב** (חנוך יהודה? ) האגער  ו אלול ? תרמ"א צפת, ווערט דערמאנט און פנקס ח"ק צפת.
*הרב **מנחם מענדיל האגער** (טו כיסלו תרע"ו-), פון ווישאווא.

* מרת **בלומא**, די ווייב פון הרב **נחום בראנדוויין** פון בורשטין. 

*(די פאלגענדע קינדער איז נישט קלאר פון וועלכען זיווג זיי זענען)*

* הרב **גרשון האגער** (ה'תרכ"ו (אומגעפער) - ה'תר"ץ (אומגעפער)), ממלא מקום פון פאטער רב אין פעטשיניזשין.
** מרת שיינא רחל, ווייב פון רבי ישכר דוב בעריש האגער, זון פון  רבי יצחק יעקב דוד האגער פון סטראזשניץ
* מרת **רבקה**, די ווייב פון הרב **אליעזר לאנדא**.

* די ווייב פון הרב **יעקב סלעפטער**.

**בזיווג שני** האט **רבי צבי הירש ** געהייראט א טאכטער פון הרב **דוד שטערנהעל** פון קאלאמייע.

## זעט אויך
* קאסאוו (הויף)

## רעפערענצן
* *אנציקלופדיה לחכמי גליציה, מאיר וונדר*
* *זרעא קדישא*

קאטעגאריע:קאסאוו
קאטעגאריע:לינסק
קאנפערענץ פון אייראפעישע רבנים

**די קאנפערענץ פון אייראפעאישע רבנים** איז דער פרעמיער רבנישער אליאנץ אין אייראפע. די ארגאניזאציע האט ארום 700 רבנים פון קהילות און בתי כנסת אויפן קאנטינענט.

זי איז געגרינדעט געווארן אין תשט"ז דורך דעם בריטישן הויפט רב ישראל בראדי. דער דירעקטאר איז געווען לאנגע יארן אבא דונער, דער עלצטער זון פון הרב יוסף הירש דונער פון לאנדאן. אלע הויפט רבנים אין אייראפע האבן אנטייל גענומען אין דער ארגאניזאציע, און זענען געווען אנוועזנד ביי דער ערשטער קאנפערענץ, אין אמסטערדאם.

די קאנפערענץ ווערט געפירט דורך א קאמיטעט פון 25 מיטגלידער וואס קומען זיך צוזאם צוויי מאל א יאר. איין מאל אין יעדע צוויי יאר קומט פאר א קאנווענץ פון דער גאנצער ארגאניזאציע צו וועמען מ'רופט אלע הויפט רבנים און קהילה רבנים פון גאנץ אייראפע.

די קאנפערענץ האט א ספעציעלע אפטיילונג וואס באהאנדלט בויען מקוואות.

דער איצטיגער פרעזידענט פון דער אייראפעאישער רבנים קאנפערענץ איז דער הויפט-רב פון מאסקווע, הרב פנחס גאלדשמידט, וועלכער האט געדינט אלס פארזיצער פונעם שטייענדיגן קאמיטעט איבער צען יאר. פריער איז געווען דער פרעזידענט, דער הויפט רב פון פראנקרייך הרב יוסף סיטרוק.

קאַטעגאָריע:רבנישע ארגאניזאציעס
ברוך האגער

**רבי ברוך האגער** (ה'תר"ה - כ' כסלו ה'תרנ"ג), איז געווען דער צווייטער וויזשניצער רבי. ער איז באקאנט מיטן נאמען *אמרי ברוך*.

## אפשטאם
'''רבי ברוך'ל''' איז געבוירן אין יאר ה'תר"ה, צו זיין פאטער הרב **מנחם מענדיל האגער** פון וויזשניץ, דער "צמח צדיק", א זון פון הרב חיים האגער פון קאסאוו, דער "תורת חיים", א זון פון הרב מנחם מענדיל האגער, פון קאסאוו, דער "אהבת שלום". און צו זיין מוטער מרת **מרים** א טאכטער פון **דעם הייליגן רוזשינער**. ער האט געלערנט ביי זיינע זיידעס, דער תורת חיים און דער רוזשינער.

## רבנות
נאך זיין חתונה איז '''רבי ברוך'ל''' געזעצן אין געלערנט פלייסיג און געדינט דעם אייבערשטן מיט הייליקייט, אלעס אויף זייער א באהאלטענעם וועג. נאך זיין פאטער'ס פטירה ערב ראש חודש חשוון ה'תרמ"ה האט מען אויפגענומען '''רבי ברוך'ל''' אלס רבי אין וויזשניץ, ער האט ווייטער זיך געפירט מיט זיין באהאלטענעם שטייגער און ער האט נישט געזאגט קיין דברי תורה ביים טיש, ווען מ'האט אים געפרעגט פארוואס ער זאגט נישט קיין דברי תורה האט ער געזאגט "תורה זאגין איז גישט קיין קונץ, דער עיקר איז צו זאגין אז יעדער זאל פארשטיין און זאל וויסן אז
מ'מיינט איהם אין מ'זאל טאקע יעדעם מיינין".

## הסתלקות
'''רבי ברוך'ל''' איז נפטר געווארן ערב שבת כ' כסלו ה'תרנ"ג.

## פאמיליע
'''רבי ברוך'ל** האט געהייראט מרת **צפורה** א טאכטער פון הרב **אריה ליב שפירא** פון זשיטאמיר, א זון פון הרב שמואל אברהם אבא שפירא פון סלאוויטא אן אייניקל פון הרב פנחס שפירא פון קאריץ. זייערע קינדער:

* הרב **ישראל האגער''' (ב' אלול ה'תר"ך - ב' סיון ה'תרצ"ו), ממלא מקום פון פאטער, רבי פון וויזשניץ.

* הרב **חיים האגער** (כ"ג אייר ה'תרכ"ג - כ"ה כסלו ה'תרצ"ב), פון אנטוניא.

* הרב **משה האגער** (ה'תרכ"ג - ט' אייר ה'תרפ"ו), פון שאץ.

* הרב **שמואל אברהם אבא האגער** (ה'תרכ"ה - ל' שבט ה'תרנ"ה), פון האראדענקע.

* מרת **חוה** די ווייב פון הרב **שמואל דוב חאדאראוו**.

* מרת **רייזל** די ווייב פון הרב **מרדכי חאדאראוו**.

* הרב **יצחק יעקב דוד האגער** (ה'תרכ"ו (אומגעפער) - י"ג אדר ה'תרצ"ב), פון סטראזשניץ, האט געהייראט מרת מרים, טאכטער פון רבי ישכר בעריש אייכנשטיין פון דאלינע.

* הרב **פינחס האגער** (ה'תרכ"ז (אומגעפער) - י"ב אדר ה'תש"ב), פון בורשא.

* הרב **שרגא פייוויש האגער** (ה'תר"ל (אומגעפער) - י"ג טבת ה'תרצ"ז), פון זאלישטשיק.

* מרת **שיינדיל** די ווייב פון הרב **שלום יוסף פרידמאן** (י"ג טבת ה'תרל"ט - י"ח שבט ה'תרפ"ג), פון טשערנאוויץ.

* הרב **יחיאל מיכל האגער** (ה'תרל"ב (אומגעפער) - י"ג כסלו ה'תש"ב), פון האראדענקע.

* הרב **שלום האגער מדאמיטש**

## זיינע ספרים
* אמרי ברוך

## זעט אויך
* וויזשניץ
* קאסאוו (הויף) 
## רעפערענצן
* *אנציקלופדיה לחכמי גליציה, מאיר וונדר*
* *אבן שתיה*

קאַטעגאָריע:וויזשניצער אדמורי"ם
קאוואטשהאז

קליין|250px|קאוואטשהאז פון דער לופט
**קאַוואַטשהאַז** () איז א קליין שטעטל אין דעם בעקעש געביט, אונגארן.  איינע פון די נאנטע שטעטלעך איז פעהעד-יארמוט.

דער לעצטער רב דארטן איז געווען הרב אהרן דוד רובינשטיין הי"ד.

עס האבן בשעת דעם קריג געוואוינט דארטן 80 משפחות וואס זיי ווערן אויסגערעכנט אין דעם ספר נטיעות אדר וואס איז איבערגעדרוקט געווארן דורכן זון פונעם רב אין יאר תשס"ט.

פון די חשובע משפחות פון שטאט איז געווען ר' פנחס גלויבער.

ביי טייל עלטערע אידן פון אונגארן ווערט דאס שטעטל אנגערופן "קאוואכאסע".

קאטעגאריע:שטעטלעך אין אונגארן
קאטעגאריע:אידישע יישובים אין אייראפע